
                                                      Referat de aprobare 
la proiectul de hotărâre privind reglementarea din punct de vedere juridic a unor terenuri situate în intravilanul municipiului Marghita

            Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a prezentului proiect. 
[bookmark: _GoBack]         Proiectul este inițiat ca urmare a acțiunii întreprinse la nivelul compartimentelor de specialitate din aparatul de specialitate al primarului pentru reglementarea juridică a terenurilor si inventarierea acestora , cerință prevăzută de lege și care totodată asigură baza de date și  creează premizele unei strategii de dezvoltare a localității.
         Astfel, având în vedere finalizarea lucrarilor la Centrul Multifunctional  Recreativ , preluarea acestui imobil in evidentele  noastre contabile , demersurile făcute pentru stabilirea punctului de lucru a noii SC Parc Balneomar SA  la acest imobil, situat in Marghita , str. Ion I.C. Bratianu nr. 3 considerăm necesara cuprinderea in domeniul public a investitiei respective, în concordanță cu utilitatea publică pe care o are. 
         In ce priveste  suprafata de teren de  pe str. C.Republicii inscrisă pe nr. topografic 406 , ca urmare a constatării ca o parte din  aceasta suprafață va face obiectul unui schimb de terenuri , în vederea solutionarii problemelor din zonă , faptul că aceast teren nu este afectat de utilitate publică , ne îndreptățește să solicităm trecerea din domeniul public în domeniul privat  al Municipiului Marghita si constitituirea unui numar cadastral pe suprafata de teren ce urmează sa facă obiectul contractului de schimb, proiect care va fi ulterior supus aprobării consiliului local Marghita. 
       Drept urmare supun Consiliului Local Marghita proiectul de hotărâre pentru reglementarea juridica a regimului de proprietate a municipiului Marghita  asupra  acestor terenuri menționate mai sus. 

